cyanic-selkie/wikianc huggingface dataset:
สตราโบ
“หนังสือภูมิศาสตร์สตราโบ”
สตราโบมีชื่อเสียงจากการเขียน “หนังสือภูมิศาสตร์สตราโบ” (Geographica) จำนวน 17 เล่มที่เป็นหนังสือเกี่ยวกับประวัติศาสตร์ของชนกลุ่มต่างๆ และที่ตั้งในบริเวณต่างๆ ในโลกเท่าที่รู้จักกันในสมัยนั้น
หนังสือเล่มนี้มีความสำคัญเพราะเป็นแหล่งข้อมูลจากสมัยโบราณโดยเฉพาะในการใช้อ้างอิงควบกับข้อมูลจากแหล่งอื่น
หน่วยทหารลัตเวีย
หน่วยทหารลัตเวีย (Latviešu leģions) เป็นรูปแบบทหารของหน่วยวัฟเฟิน-เอ็สเอ็สในช่วงสงครามโลกครั้งที่สอง ได้ถูกก่อตั้งขึ้นในปี ค.ศ. 1943, ส่วนใหญ่ประกอบไปด้วยทหารชาติลัตเวีย.กองพลที่ 15 อยู่ในสังกัดใต้การบังคับบัญชาของเหล่าทหารอาสาสมัครเอ็สเอ็สที่ 6 (VI SS Volunteer Corps),แต่ได้ออกปฏิบัติการ เมื่ออยู่ในกองกำลังสำรองหรือการจัดการของเหล่าทัพที่ 43 ( XXXXIII Army Corps), กองทัพที่ 16, กองทัพกลุ่มเหนือ.กองพลที่ 19 ได้ถูกจัดตั้งขึ้นในช่วงการล้อมคูร์แลนด์ ตั้งแต่เดือน พฤษภาคม ปี ค.ศ. 1945, ซึ่งเป็นช่วงปลายของสงครามโลกครั้งที่สอง ซึ่งเป็นช่วงสุดท้ายที่กองทัพนาซีเยอรมันได้ยอมจำนน
หน่วยทหารได้ประกอบไปด้วยสองกองพลของหน่วยวัฟเฟิน-เอ็สเอ็ส คือ กองพลกรานาเดียร์วัฟเฟินที่ 15 แห่งเอ็สเอ็ส (ลัตเวียที่ 1), และกองพลกรานาเดียร์วัฟเฟินที่ 19 (ลัตเวียที่ 2)
ททบ.5 เอชดี
สถานีวิทยุโทรทัศน์กองทัพบก หรือ ช่อง 5 เอชดี (Royal Thai Army Radio and Television, TV5 HD; ชื่อย่อ: ททบ.) เป็นสถานีโทรทัศน์ภาคพื้นดิน (Terrestrial Television) ของกองทัพบกไทย และเป็นสถานีโทรทัศน์แห่งที่สองของประเทศไทย เริ่มแพร่ภาพเป็นปฐมฤกษ์ เมื่อวันที่ 25 มกราคม พ.ศ. 2501 ในระบบวีเอชเอฟ เดิมออกอากาศเป็นภาพขาวดำ ทางช่องสัญญาณที่ 7 จึงเรียกว่า สถานีวิทยุโทรทัศน์กองทัพบกช่อง 7 (ททบ.7) หรือ ช่อง 7 (ขาว-ดำ) ต่อมาในปี พ.ศ. 2517 จึงย้ายมาออกอากาศด้วยภาพสี ทางช่องสัญญาณที่ 5 จึงเรียกว่า สถานีวิทยุโทรทัศน์กองทัพบก ช่อง 5 (ททบ.5) จนถึงปัจจุบัน มี พลเอก ณรงค์พันธ์ จิตต์แก้วแท้ ผู้บัญชาการทหารบก เป็นประธานกรรมการบริหารกิจการกระจายเสียงและกิจการโทรทัศน์กองทัพบก และ พลเอก วิสันติ สระศรีดา เป็นกรรมการผู้อำนวยการใหญ่
ประวัติ
ต่อมา ตั้งแต่วันที่ 1 มกราคม พ.ศ. 2541 ททบ.5 ดำเนินการออกอากาศโทรทัศน์ผ่านดาวเทียม ในระบบดิจิตอลไปยังทุกภูมิภาคทั่วโลก ตามโครงการ โดยปัจจุบันสามารถรับชมในกว่า 170 ประเทศ และในวาระครบรอบ 40 ปี ททบ. ปีเดียวกันนั้นเอง การก่อสร้างอาคารที่ทำการ และอาคารหลักของสถานีโทรทัศน์ ซึ่งรวมส่วนบริหาร ส่วนปฏิบัติการ และส่วนสนับสนุนไว้ในอาคารเดียวกัน รวมทั้งห้องส่งโทรทัศน์ที่ทันสมัยจำนวน 4 ห้อง ก็แล้วเสร็จสมบูรณ์
นำคุณค่าสู่สังคมไทย (พ.ศ. 2550 – พ.ศ. 2560)
ททบ.ได้ปรับปรุงแก้ไขและเปลี่ยนชื่ออัตราโครงสร้าง ททบ. จากเดิม อฉก.ททบ. พ.ศ. 2549 โดยมีการจัดจำนวน 12 หน่วยงาน (1 ส่วนบริหาร 11 นขต.ททบ.) ตั้งแต่วันที่ 1 ตุลาคม พ.ศ. 2549 เป็นอัตราโครงสร้าง ททบ. พ.ศ. 2550 โดยมีการจัดจำนวน 15 หน่วยงาน (1 ส่วนบริหาร 14 นขต.ททบ.) ตั้งแต่วันที่ 4 ตุลาคม พ.ศ. 2550
ในเวลาต่อมา อัตราโครงสร้าง ททบ. พ.ศ. 2550 ได้ถูกปรับปรุงแก้ไขโครงสร้างครั้งที่ 1 เมื่อเดือนพฤศจิกายน พ.ศ. 2550 โดยปรับเพิ่ม นขต.ททบ. จากเดิม 15 หน่วยงานเป็น 16 หน่วยงาน (1 ส่วนบริหาร 15 นขต.ททบ.) และย้าย วส.ททบ. จากเดิมอยู่ส่วนปฏิบัติการไปอยู่ส่วนเทคนิค รวมทั้งปรับเพิ่มศูนย์ข่าวภูมิภาค จว.นม. และศูนย์ข่าวภูมิภาค จว.พล.
ในปี พ.ศ. 2550 ททบ. เริ่มดำเนินงานก่อสร้าง อาคารสำนักงานเพิ่มเติม และอาคารจอดรถ กำหนดแล้วเสร็จในวาระครบรอบ 50 ปีของ ททบ.5 คือ พ.ศ. 2551 โดยในปีดังกล่าว ททบ.จัดซื้อระบบออกอากาศภายในห้องส่งใหม่ ประกอบด้วยโรงถ่ายเสมือนจริง (Virtual Studio) และกำแพงวีดิทัศน์ (Video Wall) พร้อมทั้งใช้สีแดง ประกอบการนำเสนอข่าวของสถานีฯ ในปีต่อมา (พ.ศ. 2552) ททบ.5 เปลี่ยนไปใช้สีเขียว เป็นหลักในการนำเสนอข่าว โดยให้มีนัยสื่อถึงกองทัพบก ล่าสุด ททบ.ดำเนินงานก่อสร้าง อาคารชุดอเนกประสงค์แห่งใหม่ เริ่มตั้งแต่ปี พ.ศ. 2554 โดยมีกำหนดแล้วเสร็จวันที่ 5 กันยายน พ.ศ. 2557
ยุคทีวีดิจิทัล
คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ อนุญาตให้กรมประชาสัมพันธ์, บริษัท อสมท จำกัด (มหาชน) และองค์การกระจายเสียงและแพร่ภาพสาธารณะแห่งประเทศไทย ร่วมกันทดลองออกอากาศโทรทัศน์ระบบดิจิทัล โดยมอบหมายให้ ททบ.5 เป็นผู้ดำเนินการ ตั้งแต่เวลา 13:00 น. ของวันศุกร์ที่ 25 มกราคม จนถึงเวลา 12:59 น. ของวันพุธที่ 24 กรกฎาคม พ.ศ. 2556 เป็นระยะเวลา 6 เดือน ในย่านความถี่ยูเอชเอฟ ช่องสัญญาณที่ 36 ซึ่งแบ่งออกเป็น 8 ช่องรายการคือ 6 ช่องทวนสัญญาณจากช่องโทรทัศน์ภาคพื้นดิน (Terrestrial) ด้วยความละเอียดมาตรฐานตามปกติ ซึ่งประกอบด้วย สถานีวิทยุโทรทัศน์กองทัพบกช่อง 5, สถานีโทรทัศน์สีกองทัพบกช่อง 7, สถานีวิทยุโทรทัศน์ไทยทีวีสีช่อง 3, สถานีโทรทัศน์โมเดิร์นไนน์, สถานีวิทยุโทรทัศน์แห่งประเทศไทย และสถานีโทรทัศน์ไทยพีบีเอส สำหรับอีก 2 ช่องรายการ จะทดลองออกอากาศโทรทัศน์ความละเอียดสูง กล่าวคือ ช่องหนึ่งจะกระจายเสียงและแพร่ภาพ รายการโทรทัศน์ความละเอียดสูงซึ่งผลิตโดย ททบ. ส่วนอีกช่องหนึ่งจะทวนสัญญาณ จากช่องรายการของไทยพีบีเอส ซึ่งออกอากาศในระบบความละเอียดสูงผ่านดาวเทียมอยู่แต่เดิม โดยมีรัศมีรอบเสาส่งสัญญาณบนยอดอาคารใบหยก 2 เป็นระยะทาง 80 กิโลเมตร ครอบคลุมเขตกรุงเทพมหานครและปริมณฑล
ต่อมา กสทช.อนุมัติใบอนุญาตประกอบกิจการ โทรทัศน์ภาคพื้นดินระบบดิจิทัล ประเภทบริการสาธารณะเพื่อความมั่นคงแก่ ททบ.5 โดยเริ่มนำสัญญาณภาพและเสียงออกอากาศทางช่องหมายเลข 1 คู่ขนานไปกับโทรทัศน์ระบบแอนะล็อกทางช่อง 5 เดิม พร้อมกับผู้ประกอบการส่วนมากในประเภทบริการธุรกิจระดับชาติ เมื่อวันที่ 1 เมษายน พ.ศ. 2557 ต่อมา ททบ.5 ตั้งชื่อช่องรายการที่ออกอากาศในระบบดิจิทัลว่า ทีวี 5 เอชดี 1 (TV5 HD1) (วิธีอ่าน อ่านว่า ทีวีไฟว์ เอชดีวัน) พร้อมกับการปรับเปลี่ยนการปรากฏตราสัญลักษณ์ของสถานีแต่เพียงเล็กน้อย ด้วยการเพิ่มตัวอักษรคำว่า HD1 สีเทาเงิน ประดับติดกับสัญลักษณ์ไว้ทางด้านขวาตรงกลาง โดยเพื่อใช้สำหรับการปรากฏตราสถานีฯ ไว้อยู่ที่มุมขวาของหน้าจอโทรทัศน์ เมื่อขณะที่กำลังออกอากาศรายการต่าง ๆ อยู่ ทั้งระบบแอนะล็อกและดิจิทัล ตั้งแต่วันที่ 15 สิงหาคม พ.ศ. 2557 ซึ่งใช้มาจนกระทั่งพฤษภาคม พ.ศ. 2561 จึงได้ปรับอัตลักษณ์บนหน้าจอใหม่ให้ใหญ่และโดดเด่นขึ้น
ในภายหลัง คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ปรับเงื่อนไขให้ ททบ. สามารถโฆษณาและบริการธุรกิจได้เฉลี่ย 8-10 นาที เทียบเท่ากับผู้ประกอบการประเภทบริการทางธุรกิจ ที่สามารถสามารถโฆษณาและบริการธุรกิจได้ 12.30 นาที
ททบ. 5 ได้ยื่นขอเปลี่ยนหมายเลขช่อง จากช่องหมายเลข 1 เป็นช่องหมายเลข “5” ต่อที่ประชุมของ กสทช. โดยให้เหตุผลว่า เพื่อลดความคลาดเคลื่อนในการเข้าถึงของผู้ชม และคงอัตลักษณ์ของสถานี ซึ่งทางคณะกรรมการได้รับการอนุมัติเป็นที่เรียบร้อยตั้งแต่วันที่ 11 สิงหาคม พ.ศ. 2564 ทำให้วันที่ 25 พฤศจิกายน พ.ศ. 2564 ททบ. 5 ได้ทำการย้ายช่องทางออกอากาศ ในทุกช่องทางการรับชมทั้งหมด ภายใต้ชื่อ ททบ.5 เอชดี (TV5 HD)
การยุติการออกอากาศโทรทัศน์ระบบแอนะล็อก
สถานีวิทยุโทรทัศน์กองทัพบก ได้ทำการยุติการออกอากาศโทรทัศน์ระบบแอนะล็อก โดย ททบ.ยุติการออกอากาศในระบบแอนะล็อกครั้งแรกในวันที่ 30 ตุลาคม พ.ศ. 2559 ในสถานีส่งอำเภอแม่สะเรียงและอำเภอปาย จังหวัดแม่ฮ่องสอน และในปี พ.ศ. 2560 ยุติการออกอากาศ 2 ระยะ โดยระยะแรก ในวันที่ 1 มกราคม ที่สถานีส่งเมืองพัทยา จังหวัดชลบุรี อำเภอเบตง จังหวัดยะลา และสถานีส่งจังหวัดร้อยเอ็ด และวันที่ 31 ธันวาคม ที่สถานีส่งจังหวัดชัยภูมิ จังหวัดเลย และสถานีส่งอำเภอเมือง จังหวัดอุบลราชธานี
ในปี พ.ศ. 2561 ททบ. ได้ยุติการออกอากาศโทรทัศน์ระบบแอนะล็อกจากสถานีกรุงเทพมหานครและ 33 สถานีที่เหลือ โดยเดิมจะยุติในวันที่ 16 มิถุนายน แต่เนื่องจากเพื่ออำนวยความสะดวกให้ประชาชนในการรับชมการถ่ายทอดสดการแข่งขันฟุตบอลโลก 2018 รอบสุดท้าย ซึ่งประเทศรัสเซียเป็นเจ้าภาพ ซึ่ง ททบ.ร่วมถ่ายทอดสดด้วย แผนการดังกล่าวจึงต้องเลื่อนออกไปก่อนจนกว่าจะสิ้นสุดการแข่งขันฟุตบอลดังกล่าว แต่ ททบ. ได้ทำการยุติการออกอากาศระบบแอนะล็อกโดยสมบูรณ์ เมื่อวันที่ 21 มิถุนายน เวลา 9.29 น.
ระยะเวลาการออกอากาศ
ในช่วงปี พ.ศ. 2540 ที่ผ่านมา ททบ. 5 ออกอากาศตลอด 24 ชั่วโมง เป็นประจำทุกวัน นับเป็นสถานีโทรทัศน์แห่งแรกในไทย ที่เริ่มใช้แนวทางนี้ ต่อมาในปี พ.ศ. 2565 ททบ. ได้ลดเวลาการออกอากาศลง โดยมีระยะเวลา ดังนี้
สัญลักษณ์
สถานีวิทยุโทรทัศน์กองทัพบกจะใช้แบบที่หลากหลายมาก ต่างจากสถานีโทรทัศน์อื่นๆ ในช่วงแรก ใช้ตราราชการของกรมการทหารสื่อสารคือตรากงจักร มีสายฟ้าไขว้กันภายในกงจักร โดยมีตัวอักษร HSTV อยู่ที่ด้านซ้ายและขวาของตรา หลังจากเปลี่ยนระบบส่งออกอากาศเป็นโทรทัศน์สีทางช่อง 5 จึงได้สัญลักษณ์เป็นรูปกรอบจอโทรทัศน์สีดำ ภายในเป็นพื้นสีขาว มีตัวอักษรย่อ ท (สีแดง) ท (สีเขียว) บ (สีน้ำเงิน) เรียงอยู่ตอนบน และตัวเลขอารบิก 5 สีเทาตัวใหญ่ อยู่ใต้ตัวอักษรทั้งสาม (โดยเฉพาะภาพราตรีสวัสดิ์ที่ใช้เมื่อปี 2517 - 2531) โลโก้จะเปลี่ยนเป็นกรอบวงกลมสีดำ ภายในแบ่งเป็นแถบสามสี คือ แดง เขียว น้ำเงิน และเลขอารบิก 5 สีดำ อยู่ตรงกลางทั้งสามสี ภายใต้กราฟิกแสงสามเหลี่ยม ด้านบนเขียนว่า "ราตรีสวัสดิ์" ด้านล่างเขียนชื่อสถานี ไม่มีคำว่า ท ท บ และในช่วงที่มีภาพพักรายการบางภาพ ตั้งแต่ พ.ศ. 2517 - 2530 ททบ. ได้ปรับพื้นหลังเป็นสีขาว ตัวอักษร ท ท บ กลับเป็นสามแม่สีแสง คือ แดง (ท) เขียว (ท) น้ำเงิน (บ) และเลขอารบิก 5 จะเป็นสีดำ และไม่มีแถบสีเหมือนตราสัญลักษณ์ทั่วไป ปรากฏในภาพพักรายการทุกภาพ ต่อมาเปลี่ยนเป็นแบบปัจจุบันคือ รูปกรอบจอโทรทัศน์สีดำและสีขาว ภายในแบ่งเป็นแถบสีสามแถบในแนวดิ่ง มีสามแม่สีแสงคือ แดง เขียว และน้ำเงิน โดยมีตัวอักษรย่อ ท ท บ สีขาวอยู่ในแถบสี ตามลำดับจากซ้ายไปขวา เรียงอยู่ตอนบน และตัวเลขอารบิก 5 สีขาวตัวใหญ่ อยู่ใต้ตัวอักษรทั้งสาม (โดยเฉพาะภาพราตรีสวัสดิ์ที่ใช้ในปี 2531 - 2540) โลโก้จะปรับเป็นสีทองสามมิติ ภายใต้พื้นหลังสีดำมีแสงดาวหาง (บางกรณีไม่มีเส้นคั่นแถบแม่สีแสงในกรณีอัตลักษณ์โปร่งแสง เช่น ก่อนการปิดสถานี หรือไม่มีกรอบจอโทรทัศน์ล้อมรอบ เช่น ในไตเติลรายการบางรายการ เช่น มวยไทยสะท้านโลก ฯลฯ) ช่วงประมาณปี พ.ศ. 2548-2550 ททบ. ได้พัฒนาการแสดงสัญลักษณ์บนหน้าจอโดยเพิ่มสีปุ่มไฟบนตำแหน่งบนสุดของอัตลักษณ์บนหน้าจอตามสีสัญญาณไฟจราจรเพื่อใช้ในการแจ้งเตือนภัยพิบัติทางธรรมชาติ โดยแสดงเฉพาะรายการปกติและรายการข่าวภาคหลัก ยกเว้นรายการสดและรายการถ่ายทอดสดต่างๆ ทั้งนี้ ททบ. เคยมีการแสดงอัตลักษณ์พิเศษต่างๆบนหน้าจอควบคู่ไปกับสัญลักษณ์บนหน้าจอของ ททบ. ตามปกติ เช่น โครงการ ททบ. เทิดไท้มหาราชา ในช่วงเดือนธันวาคม พ.ศ. 2553 ททบ. นำตราสัญลักษณ์ของโครงการไว้บนมุมจอบนขวา ส่วนสัญลักษณ์บนหน้าจอของ ททบ. ย้ายไปไว้ที่มุมจอบนซ้าย และตัดโดเมนเนมเว็บไซต์ของ ททบ. ออก (ทั้งนี้ รายการสดยังคงแสดงคำว่า "สด" ใต้สัญลักษณ์เช่นเดิม") และในช่วงต้นเดือนมกราคม พ.ศ. 2561 ททบ. นำตราสัญลักษณ์ครบรอบ 60 ปีแห่งการก่อตั้ง มาแสดงที่มุมจอบนขวาในตำแหน่งหลังสัญลักษณ์บนหน้าจอของ ททบ. ตามปกติจนถึงเดือนพฤษภาคม พ.ศ. 2561 จึงได้ปรับอัตลักษณ์บนหน้าจอใหม่ให้ใหญ่และโดดเด่นขึ้น
Gentiana
Gentiana เป็นสกุลของพืชดอกของวงศ์ดอกหรีดเขา (Gentianaceae) ประกอบด้วยประมาณ 400 สปีชีส์ ซึ่งถือว่าเป็นสกุลใหญ่ มีความโดดเด่นจากดอกไม้ส่วนใหญ่ที่มีขนาดใหญ่และรูปทรงทรัมเป็ตซึ่งมักจะมีสีฟ้าเข้ม
ชื่อสกุลเป็นคำสรรเสริญให้ Gentius กษัตริย์อิลลิเรียน ที่อาจเป็นผู้ค้นพบคุณสมบัติบำรุงกำลังในพืชวงศ์นี้
Hesperis matronalis
Hesperis matronalis เป็นไม้ล้มลุกในวงศ์ผักกาด (Brassicaceae) มีชื่อสามัญจำนวนมากรวมถึง dame's rocket, damask-violet, dame's-violet, dames-wort, dame's gilliflower, night-scented gilliflower, queen's gilliflower, rogue's gilliflower, summer lilac, sweet rocket, mother-of-the-evening, และ winter gilliflower.
พืชเหล่านี้เป็นพืชสองปีหรือพืชนานปีอายุสั้น มีถิ่นกำเนิดใน ยูเรเซียและปลูกในพื้นที่อื่น ๆ ของโลกเพราะดอกไม้ที่น่าดึงดูดและผลิบานในฤดูใบไม้ผลิ ในบางพื้นที่มันได้หลุดออกจากการเพาะปลูกและกลายเป็นวัชพืช
รายพระนามและชื่อผู้ได้รับพระราชทาน ม.จ.ก.
พระราชวงศ์ไทย
ผู้ได้รับถวายหรือรับพระราชทาน ม.จ.ก. ที่ยังทรงพระชนม์
ชาวต่างประเทศ
ผู้ได้รับถวายหรือรับพระราชทาน ม.จ.ก. ที่ยังทรงพระชนม์และยังมีชีวิตอยู่
โลนลีคริสต์มาส (เพลงเครยอนป๊อป)
"โลนลีคริสต์มาส" (Lonely Christmas; ) เป็นซิงเกิลอัลบั้มที่สาม และเพลงที่ห้าของเครยอนป๊อป เกิร์ลกรุปสัญชาติเกาหลีใต้ ในสังกัดโครมเอนเตอร์เทนเมนต์และโซนีมิวสิก ออกเผยแพร่ในปลายปี ค.ศ. 2013 เพื่อต้อนรับเทศกาลคริสต์มาส
ที่มาและเบื้องหลังเครื่องแต่งกาย
โดยเนื้อหาของเพลงยังคงเหมือนกับ Bar Bar Bar คือ การทำให้ตัวเองสนุกสนาน อย่าหงอยเหงาเศร้าซึมที่ต้องอยู่คนเดียวในช่วงคริสต์มาส พร้อมกับท่าเต้นสั่นขา ที่ดูตลก ๆ ด้วยท่อนแยกที่ติดหู ร้องตามได้ง่าย และเครื่องแต่งกายที่ดัดแปลงชุดซานตาคลอสจากกระดาษห่อของขวัญในโทนสีเขียว-แดง เพื่อคงคอนเซปต์วันคริสต์มาส รวมถึงหมวกกันน็อกที่เป็นเอกลักษณ์ ซึ่งในซิงเกิลนี้ได้มีการตกแต่งหมวกกันน็อกให้ดูสวยงามหรูหราขึ้น ด้วยการประดับวัสดุชิ้นเล็ก ๆ ที่ส่งประกายระยิบระยับเหมือนอัญมณี และดาวบนต้นคริสต์มาสที่ติดสปริง ที่เมื่อสมาชิกในวงเต้นสั่นขาและเอานิ้วชี้ไปที่ดาวนี้จะสั่นตามไปด้วย โดย กู ดงฮย็อน ผู้ออกแบบเครื่องแต่งกายได้แรงบันดาลใจมาจากการที่พบเห็นเครื่องแต่งกายตามนิตยสารและสถานที่ต่าง ๆ รวมถึงศูนย์การค้าสยามเซ็นเตอร์ในกรุงเทพมหานครด้วย และได้ส่งรูปกลับมายังทีมงานถึง 300 รูป เพื่อตัดสินใจและออกหาวัสดุ ซึ่งเครื่องแบบแล้วเสร็จเอาในวันที่บันทึกเทปถ่ายมิวสิกวิดีโอซิงเกิลนี้พอดี และสมาชิกทั้งหมดเห็นเครื่องแบบครั้งแรกก็ตอนที่ถ่ายมิวสิกวิดีโอนั่นเอง โดยมีเวลาออกแบบเพียง 6 วันเท่านั้น (ในตอนแรกเครยอนป๊อปไม่ต้องการที่จะสวมหมวกกันน็อกอีก แต่ ดงฮย็อน เห็นว่าซิงเกิลนี้เป็นการต่อยอดมาจาก Bar Bar Bar และมีทำนองที่สนุกสนานมากกว่า จึงน่าจะเก็บเอกลักษณ์ที่เป็นจุดเด่นนี้ไว้ รวมถึงได้ให้แฟนคลับของวงร่วมตัดสินใจในการออกแบบหมวกกันน็อกแบบใหม่นี้ด้วย)
แต่เมื่อภาพของชุดแต่งกายได้ถูกเผยแพร่ออกมา ในวันที่ 18 พฤศจิกายน ปีเดียวกัน ก็มีเสียงวิจารณ์ว่าเหมือนกับชุดแต่งกายจากต้นคริสต์มาสของโมะโมะกะ อะริยะสุ สมาชิกคนหนึ่งของโมะโมะอิโระโคลเวอร์ Z เกิร์ลกรุปของญี่ปุ่น แต่ทางโครมเอนเตอร์เทนเมนต์ได้ชี้แจงว่า เพิ่งได้ยินเรื่องโมะโมะอิโระโคลเวอร์ Z นี้เป็นครั้งแรก โดยไม่ได้ขโมยความคิด แต่ใช้คอนเซปต์ที่เป็นคริสต์มาสเหมือนกัน และเครื่องแต่งกายชุดต้นคริสต์มาสนี้ก็ใช้สำหรับถ่ายรูปเท่านั้น ไม่ได้ใช้แสดงบนเวที
รายการป๊อปอินโซลได้อธิบายว่าซิงเกิลนี้เป็นดนตรีในแบบของฟังก์และดิสโก้
ต่อมา โลนลีคริสต์มาสได้เป็นหนึ่งในเพลงที่ทางเครยอนป๊อปได้แสดงในการเปิดคอนเสิร์ต Lady Gaga's ArtRave: The Artpop Ball ของเลดี้กาก้า ศิลปินป๊อประดับโลกชาวอเมริกัน ที่ทวีปอเมริกาเหนือ
เจ้าคณะใหญ่
เจ้าคณะใหญ่ เป็นตำแหน่งทางพระสังฆาธิการระดับสูงในการปกครองคณะสงฆ์ไทย รองจากสกลมหาสังฆปริณายก โดยแบ่งการปกครอง ดังนี้
คณะสงฆ์มหานิกาย
มี 4 ตำแหน่งปกครองคณะสงฆ์มหานิกายทั่วประเทศ
คณะสงฆ์ธรรมยุติกนิกาย
มีตำแหน่งเจ้าคณะใหญ่ 1 ตำแหน่ง คือ เจ้าคณะใหญ่คณะธรรมยุต ปกครองคณะสงฆ์ธรรมยุติกนิกายทั่วประเทศ
คณะสงฆ์จีนนิกาย
มีตำแหน่งเจ้าคณะใหญ่ 1 ตำแหน่ง คือ เจ้าคณะใหญ่จีนนิกาย ปกครองคณะสงฆ์จีนนิกายแห่งประเทศไทย
คณะสงฆ์อนัมนิกาย
มีตำแหน่งเจ้าคณะใหญ่ 1 ตำแหน่ง คือ เจ้าคณะใหญ่อนัมนิกาย ปกครองคณะสงฆ์อนัมนิกายแห่งประเทศไทย
คุณสมบัติ
ตามกฎมหาเถรสมาคม ผู้ดำรงตำแหน่งเจ้าคณะใหญ่ ต้องมีคุณสมบัติดังนี้
อะโลนอินเดอะดาร์ก (ชุดเกม)
อะโลนอินเดอะดาร์ก เป็นเกมชุดประเภทเกมผจญภัยกี่งสยองขวัญจากค่าย Infogrames (ปัจจุบัน Atari) ซึ่งในเกมชุดนี้ทุกๆเกมผู้เล่นจะได้รับบทเป็นนักสืบเรื่องพลังเหนือธรรมชาติ เอ็ดเวิร์ด คาร์นบี้ ซึ่งต้องออกผจญภัยในสถานที่ที่เต็มไปด้วยวิญญาณแล้วและหาทางไขคดีโดยให้ชีวิตของตนยังปลอดภัย ซึ่งเกมชุด Alone in the Dark นี้ เป็นต้นแบบสำหรับเกมสยองขวัญปัจจุบันอย่าง Resident Evil
รายชื่อเกม
เกมชุด Alone in th Dark วางตลาดตั้งแต่ 1992 จวบจนปัจจุบันก็ยังมีการผลิตภาคต่อไป รายชื่อเกมมีดังนี้
(*) ภาคพอร์ตของ Alone in the Dark 2 บนเครื่อง เพลย์สเตชัน และ เซก้า แซทเทิร์น
(**) เป็นเกม Alone in the Dark 3 บน Windows 95
Alone in the Dark
จุดแรกเริ่มของเกมชุดนี้ วางตลาดครั้งแรกในปี 1992 บนเครื่องคอมพิวเตอร์ และปี 1994 บนเครื่อง 3DO เรื่องกล่าวถึงแมนชั่นเดอเซโต้ในรัฐหลุยเซียน่า ซึ่งตัวเอกของเกม เอ็ดเวิร์ด คาร์นบี้ ได้รับการว่าจ้างให้มาค้นหาสิ่งของในบ้านนี้ ขณะเดียวกัน เอมิลี่ ฮาร์ทวู้ด ซึ่งเป็นทายาทของเจเรอมี่ ฮาร์ทวู้ด เจ้าของแมนชั่น ซึ่งได้เดินทางมาสืบหาความจริงในแมนชั่นแห่งนี้ ผู้เล่นจะสามารถเลือกตัวละครคนในคนหนึ่งแล้วใช้ไปจนจบเกมโดยไม่มีความแตกต่างของทั้งสองคน
แจ็คอินเดอะดาร์ก
เป็นเกมเล็กๆซึ่งแจกฟรีในช่วงวันคริสต์มาส ในปี 1993 กล่าวถึงเด็กหญิง เกรซ ซอนเดอร์ (ตัวละครที่เป็นกุญแจสำคัญในภาค 2) ซึ่งถูกขังอยู่ในร้านของเล่นในวันฮัลโลวีน เธอต้องเผชิญหน้ากับเหล่าของเล่นที่ดุร้ายซึ่งนำโดยของเล่น แจ๊คตาเดียว (ในรูปแบบของ Jack-in-the-box) โดยเป้าหมายในเกมนี้คือต้องช่วยซาตานคลอสออกมาให้ได้ ซึ่งเกม Jack in the Dark นั้นใช้ระบบการเล่นเช่นเดียวกับ Alone in the Dark แต่เกมจะเน้นไปที่การไขปริศนามากกว่า ซึ่งศัตรูในเกมจะชนะได้โดยการใช้สิ่งของให้ถูกกับตัวพวกมันเท่านั้น
Alone in the Dark 2
ภาคต่อของเกม Alone in the Dark โดยในคราวนี้เรื่องราวมีอยู่ว่าเด็กหญิงเกรซ ซอนเดอร์ ถูกผีโจรสลัดที่ชื่อ แจ๊คตาเดียว (One -Eyed Jack) จับตัวไป เพื่อนสนิทของเอ็ดเวิร์ดที่ชื่อ เท็ด สไตรเกอร์ จึงได้บุกเข้าไปช่วยตัวเธอออกมา แต่เขากลับถูกฆ่าตาย เอ็ดเวิร์ดเมื่อรู้เรื่องนี้เข้าจึงบุกเข้าไปในรังโจรสลัดที่เป็นแมนชั่นชื่อ Hell's Kitchen และสืบหาว่าทำไมเกรซถึงสำคัญต่อพวกโจรสลัดนัก เกมภาคนี้ได้เพิ่มระบบการต่อสู้ให้มากขึ้นและยากขึ้นกว่าเดิม
Alone in the Dark 3
ภาคต่อสุดท้ายของชุดไตรภาค Alone in the Dark ต้นฉบับ ในภาคนี้เรื่องราวเริ่มขึ้นที่กองถ่ายทำภาพยนตร์ซึ่งไปถ่ายทำภาพยนตร์ในเมืองร้างที่ชื่อ Slaughter Gulch ในรัฐแคลิฟอร์เนีย ซึ่ง เอมิลี่ ฮาร์ทวู้ด ตัวละครหลักจากภาคแรกก็เป็นหนึ่งในกองถ่ายเช่นกัน เอ็ดเวิร์ดจึงเข้าไปสืบสวนเพื่อหาสาเหตุการหายตัวไปของกองถ่ายภาพยนตร์
Alone in the Dark: The New Nightmare
เป็นเกมภาคใหม่ที่ไม่มีการกล่าวถึงภาคก่อนหน้าทั้งสามภาค ในภาคนี้เอ็ดเวิร์ด คาร์นบี้ ได้ข่าวว่าเพื่อนของเขาชาร์ล ฟิกส์ เสียชีวิตขณะกำลังสืบสวนบนเกาะชาโดว์ (Shadow Island) โดยเดินทางไปพร้อมกับ อลีน ซีดรีค ซึ่งมาสืบสวนที่เกาะแห่งนี้ด้วย ซึ่งได้พาทั้งคู่มาพบกับเหตุการณ์ประหลาดของตระกูลมอร์ตัน เกมภาคนี้ใช้ระบบคล้ายๆกับ Resident Evil
Alone in the Dark (2008)
ภาคล่าสุดของเกมชุดนี้ ซึ่งเป็นภาคต่อจากสามภาคแรก วางตลาดบนเครื่องคอมพิวเตอร์, เอ็กซ์บ็อกซ์ 360,นินเทนโด วี,เพลย์สเตชัน 2 และ เพลย์สเตชัน 3 (ในชื่อ Alone in the Dark Inferno) แรกเริ่มเดิมทีใช้ชื่อเกมว่า Alone in the Dark: Near Death Investigation เนื้อเรื่องกล่าวถึงเมืองนิวยอร์กในยุคปัจจุบัน (เกมไม่ได้ระบุว่าปีใด) ซึ่งเอ็ดเวิร์ดตื่นขึ้นมาโดยมีกลุ่มคนพยายามสังหารเขา ขณะเขาสูญเสียความทรงจำทั้งหมด ตัวเกมจะมีมุมมองบุคคลที่หนึ่งและบุคคลที่สาม และเน้นการเปิดกว้างในใช้สิ่งของต่างๆมากกว่าเกมภาคก่อนหน้า
จุดกำเนิด
เอนจินของเกมถูกสร้างโดย Frédérick Raynal ซึ่งเป็นโครงการเล็กๆขณะเขาทำงานอยู่ที่ Infogrames โดยความช่วยเหลือของ Didier Chanfray สร้างโมเดล 3มิติ พวกเขาสามารถสร้างห้องใต้หลังคา (ห้องแรกของเกม) เป็นผลสำเร็จ โดยได้ Yaël Barroz มาช่วยทำงานศิลป์เพิ่มเติม จากนั้นพวกเขาทั้งหมดก็เสนอโครงการนี้ต่อบริษัทโดย Frédérick Raynal เป็นผู้ดูแลโคงการนี้
โซฟี เหยิน
เหยิน เชี่ยนเหวิน หรือ โซฟี เหยิน (Sophie Ngan) เป็นนักแสดงหญิงชาวจีน อดีตเคยแสดงละครโทรทัศน์กับช่อง TVB ก่อนที่จะออกจากวงการไปถ่ายแบบเปลือยในช่องปี 1998 เธอถ่ายแบบเปลือย และเป็นนางเอกภาพยนตร์ลามกอยู่หลายปี  จนกระทั่งในปี 2004 เธอได้ออกจากการเล่นภาพยนตร์ลามก มาทำธุรกิจเสื้อผ้า ก่อนจะกลับมาแสดงสมทบกับละครของ TVB อีกครั้งในปี 2019  จนถึงปัจจุบัน
โบว์ลิ่งในกีฬาแห่งชาติครั้งที่ 41 – มาสเตอร์บุคคลหญิง
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
สุรสิทธิ์ วงศ์วิทยานันท์
นายสุรสิทธิ์ วงศ์วิทยานันท์ (เกิด 11 สิงหาคม พ.ศ. 2501) สมาชิกสภาผู้แทนราษฎรไทยแบบบัญชีรายชื่อ อดีตสมาชิกสภาผู้แทนราษฎรแบบสัดส่วน และอดีตสมาชิกวุฒิสภา ปัจจุบันปฏิบัติหน้าที่นายทะเบียนพรรคพลังประชารัฐ
ประวัติ
สุรสิทธิ์ วงศ์วิทยานันท์ เกิดเมื่อวันที่ 11 สิงหาคม พ.ศ. 2501 เป็นบุตรของนายจั๊ว และนางเล็ก แซ่เตียว มีพี่น้อง 5 คน สำเร็จการศึกษาศิลปศาสตรบัณฑิต สาขาศิลปศาสตร์ และศิลปศาสตรมหาบัณฑิต สาขายุทธศาสตร์การพัฒนา มหาวิทยาลัยราชภัฏนครสวรรค์ สมรสกับนางโชติมา มีบุตร 2 คน
งานการเมือง
ในการเลือกตั้งปี พ.ศ. 2554 นายสุรสิทธิ์ย้ายไปลงในระบบเขต ในเขตเลือกตั้งที่ 2 จังหวัดกำแพงเพชร สังกัดพรรคเพื่อไทย แต่ไม่ได้รับการเลือกตั้ง โดยพ่ายให้กับนายปรีชา มุสิกุล จากพรรคประชาธิปัตย์ ต่อมาได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย (ประจำนายชูชาติ หาญสวัสดิ์ รัฐมนตรีช่วยว่าการกระทรวงมหาดไทย) ในรัฐบาลนางสาวยิ่งลักษณ์ ชินวัตร และ ที่ปรึกษารัฐมนตรีช่วยว่าการกระทรวงคมนาคม ตามลำดับ
ในปี พ.ศ. 2562 ได้รับเลือกตั้งเป็น ส.ส.แบบบัญชีรายชื่อ พรรคพลังประชารัฐ
สมาชิกสภาผู้แทนราษฎร
สุรสิทธิ์ วงศ์วิทยานันท์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
พันธมิตรชานม
พันธมิตรชานม (Milk Tea Alliance) เป็นขบวนการในโลกออนไลน์เพื่อความเป็นปึกแผ่นทางประชาธิปไตย ประกอบด้วย ชาวเน็ตฮ่องกง ไต้หวัน และไทย เดิมทีเริ่มต้นจากอินเทอร์เน็ตมีมที่เกิดขึ้นเพื่อตอบโต้เกรียนและผู้ออกความเห็นแนวชาตินิยมชาวจีนที่ออกมาตอบโต้ในกรณีที่ไทยบอกว่าใต้หวันเป็นประเทศซึ่งมีการตอบโต้กันไปมาอย่างดุเดือด และพัฒนาไปสู่ขบวนการประท้วงที่มีพลวัตและมีลักษณะข้ามชาติเพื่อผลักดันประชาธิปไตยและสิทธิมนุษยชนในเอเชียตะวันออกและเอเชียตะวันออกเฉียงใต้
เบื้องหลัง
ผู้ใช้ทวิตเตอร์ในไต้หวันและฮ่องกงได้เข้าร่วมกับผู้ใช้ชาวไทยและสื่อสารกันในข้อความลักษณะ “ช่วงเวลาแห่งความเป็นปึกแผ่นในระดับภูมิภาคที่หาได้ยาก" Pallabi Munsi เขียนใน OZY สื่อต่างประเทศ อธิบายว่าพันธมิตรชานมได้พูดถึง 50 Cent Party หรือเปรียบเป็นพรรค 50 เซ็นต์ (สกุลเงิน) ที่อ้างว่ามาจากการจ้างจากทางการของสาธารณรัฐประชาชนจีนเพื่อพยายามบิดเบือนความคิดเห็นของประชาชนเพื่อประโยชน์ของพรรคคอมมิวนิสต์จีน และ Little Pink ซึ่งเป็นคำที่ใช้อธิบายกลุ่มวัยรุ่นจีนที่คลั่งไคล้อินเทอร์เน็ตว่าในฐานะ "กองทัพอาสาสมัครของเอเชียที่ลุกขึ้นต่อสู้กับกลุ่มผู้ใช้อินเทอร์เน็ตในจีน"
ชื่อ
ชานมได้รับการมองว่าเป็นสัญลักษณ์ของการผนึกกำลังต่อต้านจีน เนื่องจากหลายประเทศในเอเชียตะวันออกเฉียงใต้มีการบริโภคชาร่วมกับนม และชาประเภทนี้เป็นที่นิยมอย่างมากในทั้งสามประเทศ ในขณะที่ประเทศจีนไม่นิยมบริโภค ชาไข่มุกไต้หวัน ชานมฮ่องกง และชาไทย ล้วนเป็นชานมท้องถิ่นที่มีความคล้ายคลึงกันอย่างมาก
ลำดับเหตุการณ์
ในเดือนต่อมากลุ่มพันธมิตรชานมได้พัฒนาจากการต่อต้านชาวปักกิ่งเป็น "ขบวนการประท้วงที่ไม่มีผู้นำที่ผลักดันให้เกิดการเปลี่ยนแปลงทั่วเอเชียตะวันออกเฉียงใต้”
หน่วยบริการฉุกเฉิน
หน่วยบริการฉุกเฉิน เป็นกองกำลังตอบโต้รวดเร็วของกรมตำรวจนครบาลโตเกียว ในช่วงก่อนสงครามโลกครั้งที่สอง
ฟรันทซ์ โยเซ็ฟ
ฟรันทซ์ โยเซ็ฟ หรือ ฟรานซ์ โจเซฟ สามารถหมายถึง
แม่ (นวนิยายของมักซิม กอร์กี)
แม่ (Мать) เป็นนวนิยายที่ประพันธ์โดยมักซิม กอร์กี ในปี 1906 เกี่ยวกับการปฏิวัติของคนงานในโรงงาน นวนิยายได้รับการตีพิมพ์เป็นภาษาอังกฤษเป็นครั้งแรกในนิตยสาร Appleton's Magazine ในปี 1906 และฉบับภาษารัสเซียในปี 1907
นวนิยายได้รับการแปลเป็นภาษาต่าง ๆ (รวมถึงภาษาไทยซึ่งแปลโดยจิตร ภูมิศักดิ์) รวมถึงได้รับการดัดแปลงเป็นภาพยนตร์หลายเรื่อง และนักเขียนบทละครชาวเยอรมัน Bertolt Brecht และผู้ทำงานร่วมกับเขาสร้างบทละครเรื่อง Die Mutter ในปี 1932
อีแลนด์
อีแลนด์ (Eland) เป็นสกุลของสัตว์กีบคู่จำพวกแอนทีโลปสกุลหนึ่ง ใช้ชื่อสกุลว่า Taurotragus
อีแลนด์ จัดเป็นแอนทีโลปขนาดใหญ่ที่สุดที่พบได้ในทวีปแอฟริกา น้ำหนักตัวหลายร้อยกิโลกรัม (ประมาณ 800-900 กิโลกรัมในตัวผู้ และ 300-500 กิโลกรัมในตัวเมีย) อีแลนด์มีความสูงเฉลี่ยประมาณ 2 เมตร และความยาวลำตัวได้ถึง 2.4-3.4 เมตร มีเขาทั้งตัวผู้และตัวเมีย เขาของตัวผู้มีขนาดใหญ่กว่า แต่เขาของตัวเมียมีความยาวกว่า
เนื้อของอีแลนด์มีโปรตีนมากกว่าเนื้อวัวและไขมันน้อยกว่า และนมของอีแลนด์มีระดับแคลเซียมสูงมาก ด้วยเหตุนี้อีแลนด์จึงได้รับการคัดเลือกว่ามีคุณภาพและปริมาณเนื้อนมในแอสคาเนีย-โนวาสวนสัตว์ในยูเครน แต่ไม่ประสบความสำเร็จในการพัฒนาให้เป็นสัตว์เศรษฐกิจในยุโรป แต่อีแลนด์ในแอฟริกาบางท้องถิ่นชาวพื้นเมืองได้เลี้ยงไว้เพื่อทำการทำไร่ไถ่นาเหมือนกับควายในทวีปเอเชีย
การจำแนก
อีแลนด์ แบ่งออกได้เป็น 2 ชนิด คือ
สถานีราชปรารภ
สถานีราชปรารภ (Ratchaprarop Station) เป็นสถานีรถไฟฟ้าแอร์พอร์ต เรล ลิงก์แบบยกระดับ ในเส้นทางสายซิตี้เชื่อมท่าอากาศยานสุวรรณภูมิ ยกระดับเหนือเส้นทางรถไฟทางไกลสายตะวันออก บริเวณสามแยกนิคมมักกะสัน ที่จุดตัดถนนราชปรารภ แขวงมักกะสัน และแขวงถนนเพชรบุรี เขตราชเทวี กรุงเทพมหานคร
ที่ตั้ง
อยู่บนแนวเส้นทางรถไฟทางไกลสายตะวันออก บริเวณจุดตัดถนนราชปรารภ คร่อมเหนือสามแยกนิคมมักกะสัน (จุดบรรจบถนนราชปรารภและถนนนิคมมักกะสันเลียบทางรถไฟ) ห่างจากสี่แยกมักกะสัน (จุดบรรจบถนนราชปรารภ ถนนศรีอยุธยาและถนนจตุรทิศ) มาทางทิศใต้ประมาณ 100 เมตร และห่างจากสี่แยกประตูน้ำ (จุดบรรจบถนนราชปรารภ ถนนเพชรบุรีและถนนราชดำริ) มาทางทิศเหนือประมาณ 600 เมตร ในพื้นที่แขวงมักกะสัน และแขวงถนนเพชรบุรี เขตราชเทวี กรุงเทพมหานคร โดยสถานีข้างเคียงตามแนวเส้นทางได้แก่สถานีพญาไท อยู่ห่างประมาณ 800 เมตร และสถานีมักกะสัน (อโศก) ห่างประมาณ 1,700 เมตร
สำหรับที่ตั้งของสถานีราชปรารภ เดิมเป็นป้ายหยุดรถราชปรารภในเส้นทางรถไฟสายตะวันออก แต่ได้หยุดให้บริการชั่วคราวตั้งแต่วันที่ 1 เมษายน พ.ศ. 2550 เพื่อใช้พื้นที่ก่อสร้างสถานีรถไฟฟ้าจนกว่าการก่อสร้างจะแล้วเสร็จระหว่างนี้ผู้โดยสารรถไฟชานเมืองยังสามารถใช้บริการได้ที่สถานีรถไฟมักกะสันซึ่งอยู่ห่างออกไปเพียง 400 เมตรเท่านั้น
รูปแบบของสถานี
เป็นแบบมีชานชาลาอยู่ 2 ข้าง (side platform station) ตัวสถานีมี 3 ชั้น ประกอบด้วยชั้นลอย ที่ปัจจุบันใช้ประโยชน์เป็นสะพานคนข้าม, ชั้นจำหน่ายตั๋ว และชานชาลาที่ชั้นบนสุด
เหตุการณ์สำคัญ
เกิดเหตุการณ์ที่ผู้ชุมนุมได้ทำการยิงระเบิด M79 จำนวนสองนัดใส่ตัวสถานีราชปรารภ ทำให้เกิดการระเบิดขึ้น ตัวสถานีได้รับความเสียหายตรงบริเวณโดมหลังคาของสถานีเป็นรู จากเหตุการณ์ดังกล่าวทำให้เกิดข่าวลือว่ามีผู้ชุมนุมได้ขึ้นไปยิงระเบิด M79 อีก 1 นัดใส่ตัวรางรถไฟฟ้า ซึ่งการรถไฟฯ ได้ทำการตรวจสอบแล้วพบว่าไม่มีความเสียหายต่อตัวรางรถไฟฟ้า มีเพียงหลังคาที่เสียหายเท่านั้น
กลางดึกวันที่ 14 ล่วงเข้าเช้าวันที่ 15 พฤษภาคม 2553 เกิดเหตุรถตู้พยายามวิ่งฝ่าด่านตรวจค้นของทหารที่ใต้สถานีแอร์พอร์ตเรลลิงก์ก่อนข้ามทางรถไฟ ทำให้ทหารที่ประจำการบริเวณนั้นระดมยิงด้วยทั้งกระสุนยางและกระสุนจริงจนรถเสียหายและคนขับได้รับบาดเจ็บสาหัส และมีผู้ถูกลูกหลงเสียชีวิต 2 คน คือ นายพัน คำกองและเด็กชายคุณากร ศรีสุวรรณ ซึ่งทั้งคู่มีคำสั่งศาลชี้มูลการเสียชีวิตว่าเกิดจากการกระทำของทหาร <!--
สถานีรถไฟฟ้าสายสีส้ม สถานีราชปรารภ
สถานีราชปรารภเป็นโครงการสถานีรถไฟฟ้าใต้ดิน ในเส้นทางรถไฟฟ้ามหานคร สายสีส้ม
ที่ตั้ง
ใต้ถนนราชปรารภ หน้าศูนย์การค้าอินทราสแควร์ ในพื้นที่แขวงมักกะสัน และแขวงถนนเพชรบุรี เขตราชเทวี กรุงเทพมหานคร
แผนผังสถานี
-->
รถโดยสารประจำทาง
ถนนราชปรารภ มุ่งหน้า แยก สามเหลี่ยมดินแดง รถขสมก. สาย 13 54 62 72 73 73ก 77 140 204 514 536 A3 รถเอกชน สาย 14 38 74 139 504
ถนนราชปรารภ มุ่งหน้า แยกประตูน้ำ รถขสมก. สาย 13 54 72 73 73ก 77 204 514 536 A3 รถเอกชน สาย 14 58 74 504 มินิบัส 11
ลำยอง หนองหินห่าว
สุพรรณี จรบุรมย์ หรือชื่อในวงการคือ ลำยอง หนองหินห่าว (21 กุมภาพันธ์ พ.ศ. 2523) เป็นนักร้องลูกทุ่งและหมอลำหญิงชาวไทยสังกัดแกรมมี่โกลด์ เจ้าของฉายา สาวหมอลำซิ่งโคโยตี้
เธอเกิดที่อำเภอวาปีปทุม จังหวัดมหาสารคาม จบการศึกษาระดับปริญญาตรีจากมหาวิทยาลัยราชภัฏมหาสารคาม เธอซึมซับการเป็นศิลปินมาจากบิดาและครอบครัว สวัสดิ์ สารคาม นักเรียบเรียงดนตรีลูกทุ่งหมอลำชื่อดัง ได้พาเธอไปเซ็นสัญญาเป็นศิลปินสังกัดแกรมมี่โกลด์นับแต่นั้นเป็นต้นมาเธอได้เป็นศิลปินในมัน ม่วน แซบ 2 และบันทึกเสียงผลงานเพลงในอัลบั้มคือ เอาผัวไปเทิร์น และ จีบเอาสิคะ
ชีวิตช่วงต้นและการศึกษา
เธอเกิดเมื่อวันที่ 21 กุมภาพันธ์ พ.ศ. 2523 ที่ตำบลนาข่า อำเภอวาปีปทุม จังหวัดมหาสารคาม เป็นบุตรีของนางมะลิ และนายอำนาจ จรบุรมย์ เธอสำเร็จการศึกษาชั้นประถมศึกษาจากโรงเรียนบ้านโคกเต่า ระดับชั้นมัธยมศึกษาจากโรงเรียนนาข่าวิทยาคม และระดับปริญญาตรีจากมหาวิทยาลัยราชภัฏมหาสารคาม และ จบการศึกษาเมื่อปี พ.ศ. 2546
วงการบันเทิง
เธอทำงานเป็นครูพิเศษ แผนกวิชาการออกแบบ ที่วิทยาลัยอาชีวะศึกษามหาสารคาม ตั้งแต่ปี พ.ศ. 2544 – 2551 รวมทั้งสิ้นเป็นระยะเวลากว่า 7 ปีด้วยกัน ก่อนที่ลำยอง หนองหินห่าว จะออกมารับงานจ้างร้องเพลงเต็มตัว และตอนนี้ได้เป็นศิลปินสังกัด “แกรมมี่โกลด์” ในเครือ “จีเอ็มเอ็ม แกรมมี่”
ชื่นมื่นส่งท้ายปี หมอลำซิ่งสาว ลำยอง หนองหินห่าว เข้าพิธีแต่งงานเรียบง่าย กับแฟนหนุ่ม ผู้จัดการส่วนตัว คนในวงการลูกทุ่ง ร่วมยินดีอบอุ่น
ลำยอง สมรสกับ เดชา แฟนหนุ่มผู้จัดการส่วนตัว เข้าพิธีแต่งงานเรียบง่ายอบอุ่น ในวันที่ 24 ธันวาคม 2563 ทำพิธีของศาสนาพุทธ ณ จ.มหาสารคาม และ
อัลบั้มพิเศษ
{| class="wikitable" !ปี !ชื่ออัลบั้ม !รายชื่อเพลง
เพลงที่ร่วมร้องกับศิลปินอื่น
เพลงที่ลำยองได้มีส่วนร่วมในการการร้อง
ยูโกะ อิโต
ยูโกะ อิโต เกิดเมื่อวันที่ 18 เมษายน ค.ศ. 1974 เป็นนางแบบและนักแสดงหญืงชาวญี่ปุ่น  ซึ่งยูโกะเกิดที่เมืองโตเกียว
ชีวิตอารามวาสี
ชีวิตอารามวาสี (monasticism) มาจากภาษากรีก “μοναχός” - “monachos” ที่มีรากมาจากคำว่า “monos” ที่แปลว่า “สันโดษ” หรือ “ผู้เดียว” หมายถึงวิถีชีวิตทางศาสนาที่นักบวชเน้นสละชีวิตทางโลกเพื่ออุทิศตนอย่างเต็มตัวในทางธรรม คำนี้ที่มาจากภาษากรีกโบราณและอาจเกี่ยวกับภิกษุซึ่งเป็นนักพรตในพุทธศาสนา
ในคริสต์ศาสนา บุรุษที่ใช้ชีวิตอารามวาสีเรียกว่านักพรต ถ้าเป็นหญิงก็เรียกว่านักพรตหญิง นักพรตทั้งชายและหญิงจะเรียกโดยรวมว่าอารามิกชน (monastics)
ศาสนาอื่นต่างก็มีชีวิตอารามวาสีเป็นของตนเองโดยเฉพาะในศาสนาพุทธ และรวมทั้งลัทธิเต๋า ศาสนาฮินดู และศาสนาเชน แต่รายละเอียดของแต่ละระบบของแต่ละศาสนาหรือแต่ละนิกายก็แตกต่างจากกันมาก
ชีวิตอารามวาสีแบบพุทธศาสนา
คณะสงฆ์คือคณะนักพรตที่เป็นพระภิกษุและภิกษุณีที่พระพุทธเจ้าทรงก่อตั้งขึ้นเมื่อกว่า 2500 ปีมาแล้ว แนววิถีแบบอรัญวาสีนี้ได้พัฒนามากจากลัทธิของดาบสที่แพร่หลายอยู่ก่อนซึ่งพระพุทธเจ้าได้เคยศึกษามาตั้งแต่ก่อนบำเพ็ญทุกรกิริยา (คือเมื่อศึกษาในสำนักอาฬารดาบสและอุทกดาบส) ในช่วงแรกพระสงฆ์มักใช้ชีวิตอย่างฤๅษีหรืออาศัยอยู่โดดเดี่ยวเป็นปกติ ถือครองทรัพย์สินน้อยที่สุดคือเพียงเครื่องอัฐบริขารและยังชีพด้วยปัจจัยที่ชาวบ้านถวายให้ ลูกศิษย์ที่เป็นฆราวาสก็ต้องจัดหาภัตตาหารในแต่ละวันและกุฏิง่าย ๆ ให้ท่านเมื่อท่านต้องการ
ภายหลังการเสด็จดับขันธปรินิพพาน คณะสงฆ์เริ่มพัฒนามาเป็นคณะนักพรตแบบอยู่รวมกลุ่ม (cenobite) โดยสันนิษฐานว่ามีต้นเค้ามาตั้งแต่สมัยพุทธกาลที่พระพุทธเจ้าให้พระสงฆ์อยู่จำพรรษาในอารามตลอดหน้าฝน จนค่อย ๆ พัฒนามาเป็นการอยู่ประจำรวมกลุ่มกันเป็นชุมชนนักปฏิบัติ พระวินัยที่ภิกษุและภิกษุณีรักษากันซึ่งเรียกว่า "ปาฏิโมกข์" ก็แสดงถึงระเบียบในการดำรงชีวิตร่วมกันเป็นชุมชนในอาราม จำนวนสิกขาบทของภิกษุและภิกษุณีก็แตกต่างกัน ในนิกายเถรวาทภิกษุต้องรักษาสิกขาบท 227 ข้อ ส่วนภิกษุณีต้องรักษามากกว่าเป็น 311 ข้อ
ชีวิตอารามวาสีแบบพุทธศาสนาได้แพร่หลายจากอินเดียไปยังตะวันออกกลางและโลกตะวันตกด้วย ปรากฏว่าวิถีชีวิตแบบนี้ได้มีส่วนส่งเสริมให้ประชาชนอ่านออกเขียนได้ แม้แต่ชีวิตอารามวาสีแบบศาสนาคริสต์เมื่อได้แพร่มาถึงดินแดนที่พระเจ้าอโศกมหาราชทรงเคยส่งสมณทูตมาก็ยังเจริญรอยตามแนวทางนี้
คณะสงฆ์ประกอบด้วยภิกษุบริษัทและภิกษุณีบริษัท โดยในระยะแรกยังมีเฉพาะภิกษุเท่านั้น ภิกษุณีเกิดภายหลังเมื่อพระพุทธเจ้าประทานพระอนุญาตให้พระนางปชาบดีโคตมีและเจ้าหญิงศากยะอื่นรับอุปสมบทได้
ก่อนบวชเป็นภิกษุ (ภาษาบาลีเรียกว่าภิกขุ) กุลบุตรต้องได้บวชเป็นสามเณรมาก่อน ซึ่งส่วนมากสามเณรจะบรรพชากันตั้งแต่อายุยังน้อย แต่ตามปกติก็จะไม่น้อยกว่าอายุ 8 ปี สามเณรต้องรักษาศีล 10 ข้อ ส่วนการอุปสมบทซึ่งใช้เรียกการบวชเป็นภิกษุจะทำได้เมื่ออายุตั้งแต่ 20 ปีขึ้นไป กรณีภิกษุณีก็มีขั้นตอนอย่างเดียวกันแต่จะต้องใช้เวลาเป็นสามเณรีนานถึง 5 ปี
สิกขาบทของภิกษุและภิกษุณีจะเน้นให้ใช้ชีวิตที่เรียบง่าย สละทางโลกหรือเป็นพรตนิยม โดยเฉพาะการเว้นจากเพศสัมพันธ์ถือว่าเป็นพื้นฐานสำคัญของพระวินัย
ชีวิตอารามวาสีแบบคริสต์ศาสนา
ในพันธสัญญาใหม่ก็เริ่มมีหลักฐานที่กล่าวถึงการใช้ชีวิตนักพรต โดยการตระเวนช่วยเหลือแม่หม้ายและสตรี ในซีเรียและต่อมาในอียิปต์ผู้นับถือคริสต์ศาสนาบางคนก็มีความรู้สึกว่าได้รับพระกระแสเรียกให้ใช้ชีวิตอย่างสันโดษเพื่อเพิ่มความศรัทธาและเข้าถึงพระเจ้าได้มากยิ่งขึ้นโดยการออกไปใช้ชีวิตอย่างสันโดษกลางทะเลทราย นักบุญอะทาเนเชียสแห่งอะเล็กซานเดรียกล่าวถึงนักบุญแอนโทนีอธิการว่าเป็นนักพรตองค์แรก ๆ ที่ออกไปใช้ชีวิตอย่าง “นักพรตฤๅษี” (Hermit monk) และทำให้ชีวิตอารามวาสีเป็นที่แพร่หลายในอียิปต์ ชีวิตอารามวาสีแพร่หลายทั่วไปในตะวันออกกลางมาจนกระทั่งเมื่อความนิยมในการนับถือคริสต์ศาสนาในซีเรียมาลดถอยลงในยุคกลาง
เมื่อผู้ประสงค์จะใช้ชีวิตอย่างสันโดษเริ่มรวมตัวเข้าด้วยกันมากขึ้น ความจำเป็นในการที่จะต้องมีกฎเกณฑ์ในชุมนุมนักบวชก็เพิ่มมากขึ้น ราวปี ค.ศ. 318 นักบุญปาโคมิอุส (Pachomius) ก็เริ่มจัดกลุ่มผู้ติดตามที่กลายมาเป็นอารามแบบหมู่คณะต่อมา ซึ่งเรียกว่าคณะนักบวชอารามิก (monastic order) ไม่นานนักก็มีการก่อตั้งสถาบันอื่นๆ ในลักษณะคล้ายคลึงกันทั่วไปในทะเลทรายในอียิปต์และทางตะวันออกของจักรวรรดิโรมัน ชีวิตอารามวาสีในตะวันออกกลางที่เป็นที่รู้จักกันดีก็ได้แก่:
ทางตะวันตกการวิวัฒนาการของชีวิตอารามวาสีที่สำคัญที่สุดเกิดขึ้นเมื่อวินัยของชุมชนอารามได้รับการบันทึกเป็นตัวอักษร วินัยที่เชื่อกันว่าเป็นกฎแรกที่มีการบันทึกคือวินัยของนักบุญเบซิลแต่เวลาที่เขียนไม่เป็นที่ทราบแน่นอน เชื่อกันว่าวินัยของนักบุญเบซิลเป็นวินัยที่เป็นพื้นฐานของวินัยของนักบุญเบเนดิกต์ที่เขียนโดยนักบุญเบเนดิกต์แห่งเนอร์เซียเพื่อใช้ในอารามที่มอนเตคัสซิโนในอิตาลีราวปี ค.ศ. 529 และใช้ในคณะเบเนดิกตินซึ่งเป็นคณะนักบวชอารามิกที่ท่านตั้งขึ้น วินัยฉบับนี้เป็นที่นิยมกันอย่างแพร่หลายที่สุดในยุคกลางของยุโรป ในช่วงระยะเวลาใกล้เคียงกันก็มีวินัยของนักบุญออกัสตินโดยนักบุญออกัสตินแห่งฮิปโป แต่ก็เป็นเพียงระยะเวลาอันสั้น  เมื่อมาถึงคริสต์ศตวรรษที่ 12 ก็มีคณะนักบวชคาทอลิกใหม่ ๆ ก่อตั้งขึ้นอีกหลายคณะ เช่น คณะฟรันซิสกัน คณะคาร์เมไลท์ และคณะดอมินิกัน แต่คณะเหล่านี้เลือกที่จะตั้งอารามในเมืองแทนที่จะไปตั้งห่างไกลจากชุมชน
โยคี
โยคี คือผู้ปฏิบัติโยคะ ในภาษาสันสกฤตพระเวท คำว่า โยค- แปลว่า เพิ่ม, รวม, สมาน คำว่า "โยคี" ถูกใช้กันอย่างแพร่หลายเพื่อสื่อถึงสัญญาสี หรือผู้ปฏิบัติทำสมาธิ ในศาสนาอินเดีย สำหรับโยคที่เป็นสตรีจะเรียกว่า "โยคินี"
รายชื่อผู้ครองตำแหน่งมิสเอิร์ธ
รายนามผู้ที่ครองตำแหน่งมิสเอิร์ธอย่างเป็นทางการ โดยเรียงลำดับตามปีการจัดประกวดดังต่อไปนี้
แบคทีเรียที่ตรึงไนโตรเจนได้
แบคทีเรียที่อยู่ร่วมกับสิ่งมีชีวิตอื่น
ตัวอย่างแบคทีเรียในกลุ่มนี้ เช่นไรโซเบียมที่เกิดปมกับพืชตระกูลถั่ว แฟรงเคียที่เกิดปมกับพืชชนิดอื่น และอนาบีนาที่อยู่กับแหนแดง เป็นต้น
แบคทีเรียที่อยู่เป็นอิสระ
แบคทีเรียกลุ่มนี้เป็นกลุ่มที่อาศัยอยู่อย่างเป็นอิสระในดินหรือสิ่งแวดล้อมอื่นๆ สามารถตรึงไนโตรเจนจากอากาศได้โดยไม่ต้องอาศัยคาร์โบไฮเดรตหรือแหล่งพลังงานจากพืช จุลินทรีย์พวกนี้อาศัยแหล่งพลังงานจากอินทรียวัตถุที่อยู่ในดิน ดังนั้นกิจกรรมของจุลินทรีย์พวกนี้จึงไม่ต้องการภาวะอยู่ร่วมกับพืช (non-symbiotic) ได้แก่  Azotobacter  ซึ่งเป็นแบคทีเรียที่เจริญได้ดีในสภาพที่มีอากาศถ่ายเทดีและ Clostridium ซึ่งเป็นแบคทีเรียที่เจริญได้ดีในสภาพอับอากาศ (anaerobic bacteria)
ญิงจี
ทางใต้มีข้อพิพาทเรื่องดินแดนกับอินเดีย โดยทางจีนถือว่าเป็นส่วนหนึ่งของพื้นที่ทิเบต
ประวัติศาสตร์
พื้นที่มีความกว้าง 646.7 กิโลเมตรในแนวตะวันออกและตะวันตก กว้าง 353.2 กิโลเมตรในแนวเหนือใต้ มีเส้นแบ่งเขตยาว 1006.5 กิโลเมตร และมีพื้นที่รวม 117,000 ตารางกิโลเมตร แต่อยู่ในการควบคุมจริง ๆ แค่ 76,000 ตารางกิโลเมตร
ที่ทำการตั้งอยู่ในเขตปาอี๋ (巴宜) ซึ่งอยู่เหนือระดับน้ำทะเล 3,000 เมตร และอยู่ห่างจากลาซา ซึ่งเป็นเมืองหลวงของเขตปกครองนี้ไปมากกว่า 400 กิโลเมตร
เหลียง เพ่ยหลิง
"เหลียง เพ่ยหลิง" (จีน:梁藝齡) มีชื่อภาษาอังกฤษว่า "ฟิโอน่า เหลียง" (Fiona Leung) เป็นอดีตนักแสดงหญิงชาวฮ่องกง ที่เคยได้รับความนิยมและมีชื่อเสียงเป็นที่รู้จักกันเป็นอย่างดีทั้งในฮ่องกง ไต้หวัน และไทย ในช่วงต้นยุค 90s
ญิงจี
ภูมิอากาศ
การแบ่งเขตภูมิอากาศแบบเคิพเพินจัดให้เมืองนี้อยู่ในเขตภูมิอากาศแบบแห้งแล้งในฤดูหนาวอบอุ่นชื้นภาคพื้นสมุทร (Cwb)
เหลียง เพ่ยหลิง
เหลียง เพ่ยหลิง จัดว่าเป็นนักแสดงหญิงมากความสามารถที่ไม่สวยมากนัก แต่กลับมีชื่อเสียงเป็นที่นิยม เธอมีใบหน้าที่มีเสน่ห์เป็นเอกลักษณ์เฉพาะตัวชัดเจน เธอเข้าสู่วงการแสดงของสถานีโทรทัศน์ทีวีบี และมีผลงานชิ้นแรกเป็นละครเรื่อง "ตำนานอักษรกระบี่" (จอมใจจอมยุทธ) ในปี1987 (พ.ศ. 2530) ถึงแม้ละครฟอร์มใหญ่เรื่องนี้จะไม่ดังเท่าที่ควร แต่ก็ถือได้ว่าเป็นผลงานที่แจ้งเกิดให้กับเธอได้เริ่มเป็นที่รู้จัก หลังจากนั้นเธอก็มีผลงานเด่น ๆ ตามมาอีกหลายเรื่อง อาทิเช่น เทวราชเลือดเหล็ก, ดาบจอมภพ (จอมดาบหิมะแดง), มังกรสะท้านภพ เป็นต้น แต่ทว่า..ในช่วงนั้นเธอไม่ค่อยดังมากนัก
ยามางาตะชิงกันเซ็ง
ยามางาตะชิงกันเซ็ง เป็นเส้นทางรถไฟมินิชิงกันเซ็งในประเทศญี่ปุ่น ดำเนินงานโดยบริษัทรถไฟญี่ปุ่นตะวันออก (JR ตะวันออก) เชื่อมระหว่างสถานีรถไฟโตเกียวกับสถานีรถไฟชินโจในจังหวัดยามางาตะ โดยใช้ทางรถไฟร่วมกับสายโทไกโดชิงกันเซ็งไปจนถึงฟูกูชิมะ จากนั้นจึงใช้ทางร่วมกับสายหลักโออุ
ประเทศรวันดา
รวันดา (อังกฤษ ฝรั่งเศส และRwanda; u Rwanda, ) หรือชื่อทางการคือ สาธารณรัฐรวันดา (Republic of Rwanda; République du Rwanda; Jamhuri ya Rwanda; Republika y'u Rwanda) เป็นประเทศที่ไม่มีทางออกสู่ทะเลแต่อยู่ติดกับทะเลสาบเกรตเลกส์ (Great Lakes) ทางตะวันออกของประเทศ รวันดาเป็นประเทศเล็ก ๆ ที่อยู่ทางระหว่างตอนกลางและตะวันออกของทวีปแอฟริกา
รวันดามีอาณาเขตติดต่อกับยูกันดาทางตอนเหนือ บุรุนดีทางตอนใต้ สาธารณรัฐประชาธิปไตยคองโกทางตะวันตกเฉียงเหนือมาจนถึงตะวันตก และแทนซาเนียที่อยู่ทางตะวันออกเฉียงใต้ไล่ขึ้นมาถึงทางตะวันออก รวันดามีลักษณะทางภูมิประเทศที่เป็นเนินเขาที่อุดมสมบูรณ์ ทำให้ได้สมญานามจากเบลเยียม เจ้าอาณานิคมเก่าว่าเป็น ดินแดนแห่งเขาพันลูก (Pays des Mille Collines เป็นภาษาฝรั่งเศส หรือ Igihugu cy'Imisozi Igihumbi เป็นภาษาคินยาเรอวานดา) รวันดายังถือเป็นประเทศที่มีประชากรหนาแน่นที่สุดในแอฟริกาส่วนภูมิภาค (ไม่นับเกาะเล็ก ๆ) เหตุการณ์ที่โด่งดังที่สุดของประเทศรวันดาในระดับสากลคือเหตุการณ์ฆ่าล้างเผ่าพันธุ์ชาวทุตซีใน พ.ศ. 2537 (1994) ซึ่งส่งผลให้ประชากรเกือบล้านคนต้องเสียชีวิตไป
เศรษฐกิจของรวันดาเกือบทั้งหมดเป็นเกษตรกรรมเพื่อการเลี้ยงชีพ มิใช่เพื่อการค้า ในปัจจุบันที่ความหนาแน่นและจำนวนประชากรที่เพิ่มสูงขึ้น ในขณะที่คุณภาพดินที่เสื่อมลงและสภาพอากาศที่ไม่แน่นอนทำให้รวันดาเป็นประเทศที่มีปัญหาร้ายแรงด้านการขาดสารอาหารของประชาชนที่เป็นไปอย่างกว้างขวาง รวมถึงประสบกับปัญหาความยากจนอย่างต่อเนื่อง
แหล่งข้อมูลอื่น
รัฐบาล:
ทั่วไป:
การท่องเที่ยว:
อหิงสาในศาสนาเชน
ในศาสนาเชน อหิงสา (अहिंसा ) เป็นหลักการหลักสำคัญพื้นฐานของศาสนา คำว่า "อหิงสา" แปลว่า "การไม่รุนแรง" (nonviolence) การไม่ทำร้าย และปราศจากความคิดที่จะทำร้ายสิ่งมีชีวิตอื่นใด การปฏิบัติต่าง ๆ ในศาสนาเชน โดยเฉพาะการทานมังสวิรัติ ล้วนแล้วแต่มาจากหลักพื้นฐานของอหิงสาทั้งนั้น หลักอหิงสาในศาสนาเชนต่างจากในปรัชญาอินเดียอื่น ๆ มาก ความรุนแรง (หิงสา violence) ในศาสนาเชนไม่ได้หมายถึงแค่การทำร้ายผู้อื่น แต่หมายถึงการทำร้ายตนเองด้วย อันทำให้ออกห่างจากการเข้าถึงโมกษะ (การหลุดพ้นจากสังสารวัฒ). นอกจากนี้ยังต้องถือหลักอหิงสาต่อสิ่งมีชีวิตทั้งปวง ไม่เพียงแต่มนุษย์ สัตว์ แต่รวมถึงพืช ต้นไม้ จุลินทรีย์ แบคทีเรีย สิ่งมีชีวิตขนาดเล็กกว่าตาเปล่ามองเห็น และสิ่งที่มีความเป็นไปได้ว่าจะมีชีวิต ทุกชีวิตล้วนได้รับการเคารพและล้วนมีสิทธิ์ที่จะได้ดำรงชีวิตอยู่โดยปราศจากความกลัว สิ่งมีชีวิตทั้งปวงจะไม่ต้องกลัวผู้ที่ถือหลักอหิงสา การปกป้องชีวิตอื่นนั้นเรียกว่า "อภัยธานัม" (abhayadānam) ถือเป็นการทำบุญที่สูงสุดที่มนุษย์คนหนึ่งจะกระทำได้
อหิงสา นอกจากจะหมายถึงการไม่รุนแรงในเชิงกายภาพและการกระทำแล้ว ยังหมายถึงความคิดที่ปราศจากความอยากที่จะสร้างความรุนแรงใด ๆ ด้วย ดังนั้นศาสนาเชนจึงยึดหลักการทานมังสวิรัติมาเป็นเวลาช้านานแล้ว
โซนิค ไพรม์
<templatestyles src="Module:Infobox/styles.css"> โซนิค ไพรม์ เป็นซีรีส์ โทรทัศน์ แอนิเมชัน สำหรับเด็ก ที่สร้างจากแฟรนไชส์ โซนิคเดอะเฮดจ์ฮ็อก ร่วมผลิตโดย เซกา, เน็ตฟลิกซ์ แอนิเมชัน, WildBrain Studios และ Man of Action Entertainment
ซีรีส์นี้มีกำหนดฉายในวันที่ 15 ธันวาคม 2022 ทาง เน็ตฟลิกซ์ ซีรีส์ได้รับคำวิจารณ์ในแง่บวกล้นหลามจากแฟนเกม ในด้านงานแอนิเมชัน เสียงพากย์ เรื่องราวและดนตรีประกอบ แม้ว่าจะถูกวิจารณ์ถึงความไม่สม่ำเสมอของบทและการเล่าเรื่อง ซีรีส์ได้รับความนิยมจากผู้ชมจนได้เป็นอันดับหนึ่งรายการสำหรับเด็กและเป็นอันดับห้าทั่วโลกในเน็ตฟลิกซ์ ซึ่งทางผู้สร้างอย่าง WildBrain Studios ได้กล่าวว่าซีรีส์เดินเรื่องในจักรวาลเกมภายหลัง โซนิคฟรอนเทียรส์ โดยจะมีทั้งหมดอย่างน้อย 24 ตอน เน็ตฟลิกซ์ได้ทำการแบ่งตอนเหล่านี้ออกเป็นซีซั่นละ 8 ตอน
ซีซั่น 2 มีกำหนดฉายในวันที่ 13 กรกฏาคม 2023
เรื่องย่อ
ในระหว่างการต่อสู้กับ ดร.เอ้กแมน ที่ กรีนฮิลล์รวมกับผองเพื่อน โซนิคได้ทำลายวัตถุโบราณที่เรียกว่า พาราด็อกซ์ ปริซึม โดยไม่ได้ตั้งใจ ทำให้จักรวาลแตกเป็นเสี่ยงๆ และส่งเขาและเพื่อนๆ ร่วงหล่นผ่านมิติคู่ขนานที่เรียกว่า "แชทเทอร์สเปซ" เพื่อความพยายามที่จะฟื้นฟูจักรวาลและช่วยเพื่อน ๆ ของเขา (ที่เคยอยู่ด้วยกันมาตลอดจนถึงวินาทีที่ถูกพรากจาก) โซนิคเดินทาง "แชทเทอร์สเปซ" และเผชิญหน้ากับเพื่อนในมิติอื่น ระหว่างที่ต่อสู้กับ สภาคาออส ซึ่งเป็นกลุ่มเผด็จการที่ประกอบด้วยเอ้กแมนเวอร์ชันอื่นห้าคน
การปล่อยฉาย
ซีซั่นแรกของ โซนิค ไพรม์ ประกอบด้วยแปดตอน มีกำหนดฉายวันที่ 15 ธันวาคม 2022 ออกอากาศตอนแรกในเกม โรบล็อกซ์ ของ Gamefam, โซนิค สปีด ซิมูเลเตอร์ เมื่อวันที่ 10 ธันวาคม 2022
Burma VJ
Burma VJ: Reporting from a Closed Country เป็นหนังสารคดีเกี่ยวกับการประท้วงรัฐบาลเผด็จการพม่าในเดือนกันยายน 2007 กำกับโดย Anders Østergaard ผู้กำกับชาวเดนมาร์ก ออกเผยแพร่ปี 2008 ภาพบางส่วนถ่ายโดยกล้องมือถือ ฟุตเทจอีกจำนวนหนึ่งถูกลักลอบนำออกมาจากพม่า โดยการส่งต่อแผ่นบันทึกหรือทางอินเทอร์เน็ต ส่วนที่เหลือถูกถ่ายทำจำลองขึ้นมาใหม่ ซึ่งทำให้เกิดการวิพากษ์วิจารณ์
โปเกมอน มิสทะรีดันเจียน (เกมชุด)
โปเกมอน มิสทะรีดันเจียน (, Pokémon Mystery Dungeon) เป็นซีรีส์แยกของโปเกมอน วิดีโอเกมสวมบทบาท และ โรกไลก์ พัฒนาโดยบริษัท สไปค์ชุนซอฟท์ (ก่อนหน้าคือชุนซอฟท์) ซึ่งเป็นเจ้าของแบรนด์ มิสทะรีดันเจียน (ทำเกมร่วมกับแบรนด์ของค่ายอื่นๆ เช่น ดราก้อนเควสต์ หรือ โจโคโบะ) วางตลาดโดย บริษัท โปเกมอน จำกัด และ นินเท็นโด
ตัวละคร
ตอนเริ่มต้นต้องตอบคำถาม ตัวกำหนดลักษณะที่จะตัดสินใจเลือก โปเกมอน ผู้เล่นเริ่มต้น (ยกเว้น ผู้เล่นเริ่มต้นเปลี่ยนตัวโปเกมอนได้ โปเกมอน ซูเปอร์มิสทะรีดันเจียน และ โปเกมอน มิสทะรีดันเจียน เรสคิวทีมดีเอกซ์) หลังจากที่ตัวละครของผู้เล่นเริ่มต้นถูกกำหนดแล้วต้องเลือกคู่หูโปเกมอน
คอร์ปุส คาเวอร์โนซุม พีนิส
คอร์ปุส คาเวอร์โนซุม พีนิส (corpus cavernosum penis) เป็นคู่ของบริเวณคล้ายฟองน้ำของเนื้อเยื่อพองยุบได้ ซึ่งในขณะแข็งตัวนั้นองคชาตจะประกอบด้วยเลือดเป็นส่วนใหญ่
คอร์ปุสนั้นมีต้นกำเนิดเหมือนกันกับคอร์ปุส คาเวอร์โนซุม กลิโตริดิสในเพศหญิง ซึ่งเป็นส่วนตัวของปุ่มกระสันที่ประกอบด้วยคู่เนื้อเยื่อพองยุบได้ของคาร์ปุส คาเวอร์โนซุม โดยเป็นโครงสร้างที่คล้ายคลึงกันอย่างเห็นได้ชัด
กายวิภาค
กายวิภาคของเพศชายนั้นไม่มีกระเปาะโพรงหน้า (vestibular bulbs) แต่จะมีคอร์ปุส สปอนจิโอซุมแทน โดยเป็นบริเวณที่เล็กกว่าด้านล่างขององคชาต ซึ่งประกอบด้วยท่อปัสสาวะและก่อตัวเป็นหัวองคชาต
สรีรวิทยา
ในบางสถานการณ์ การปล่อยไนตริกออกไซด์จะนำมาก่อนการผ่อนคลายของกล้ามเนื้อในคอร์ปุส คาเวอร์โนซุมและคาร์ปุส สปอนจิโอซุม ในกระบวนการที่คล้ายกับการเร้าอารมณ์ในเพศหญิง เนื้อเยื่อฟองน้ำจะถูกเติมด้วยเลือด จากหลอดเลือดแดงตามความยาวขององคชาต โดยมีเลือดเข้าสู่คอร์ปุส สปอนจิโอซุมเล็กน้อยเท่านั้น ส่วนที่เหลือที่เป็นคอร์ปุส คาเวอร์โนซุมนั้นขยายไปได้ถึง 90% ของเลือดที่เกี่ยวข้องกับการแข็งตัว และจะเพิ่มในทั้งความยาวและเส้นผ่านศูนย์กลาง ส่วนหน้าที่ของคอร์ปุส สปอนจิโอซุมนั้นคือการป้องกันการบีบอัดของท่อปัสสาวะในระหว่างการแข็งตัว
เลือดสามารถออกจากเนื้อเยื่อพองยุบได้ เพียงทางระบบระบายของหลอดเลือดดำบริเวณรอบของกำแพงด้านนอกของคอร์ปุส คาเวอร์โนซุมเท่านั้น โดยเนื้อเยื่อที่เป็นฟองน้ำจะกดทับกับเนื้อเยื่อที่หนาแน่นโดยรอบ (ทูนิกา อัลบูจินี) ทำให้จำกัดการไหลของหลอดเลือดดำเหล่านี้ ป้องกันไม่ให้เลือดไหลออกมาได้ ทำให้องคชาตนั้นเกิดการแข็งตัว
กีฬายกน้ำหนักในโอลิมปิกฤดูร้อน 1964
การแข่งขันกีฬายกน้ำหนักในกีฬาโอลิมปิกฤดูร้อน 1964 จัดการแข่งขันที่โตเกียว ประเทศญี่ปุ่น มีการชิงชัย 7 เหรียญทอง
ไบโอช็อก อินฟินิต
ไบโอช็อก อินฟินิต (BioShock Infinite) เป็นวิดีโอเกมแนวเดินยิงมุมมองบุคคลที่หนึ่งที่พัฒนาโดย Irrational Games และจัดจำหน่ายโดย 2K Games ทั่วโลกในระบบ Microsoft Windows, PlayStation 3 และ Xbox 360 เมื่อ 26 มีนาคม พ.ศ. 2556 และได้รับการพัฒนาข้ามระบบลง OS X โดย Aspyr เมื่อ 29 สิงหาคม พ.ศ. 2556 Bioshock Infinite เป็นเกมที่ 3 ในชุด ไบโอช็อค ซีรีส์ แม้จะไม่ใช่ภาคต่อโดยตรงของเกมก่อนๆ ก็ตาม แต่ก็มีแนวทางการเล่นและธีมของเรื่องที่คล้ายคลึงกัน แนวคิดหลักของเกมนี้พัฒนาโดย Ken Levine หัวหน้าฝ่ายครีเอทีฟของ Irrational ซึ่งรับแรงบันดาลใจมาจากเหตุการณ์จริงในประวัติศาสตร์ช่วงเข้าสู่คริสต์ศตวรรษที่ 20 รวมถึงเหตุการณ์ปัจจุบันอย่างการประท้วงทางเศรษฐกิจในปัจจุบันด้วย
เกมดำเนินเรื่องในช่วงปี ค.ศ. 1912 ซึ่งแนวคิดชาตินิยมอเมริกันแบบสุดโต่งกำลังเฟื่องฟู ตัวเอกชื่อ Booker DeWitt เป็นอดีตนักสืบของสำนักงานนักสืบ Pinkerton ถูกส่งไปยังเมืองลอยฟ้า Columbia เพื่อตามหาหญิงสาวชื่อ Elizabeth ที่ถูกกักขังไว้ แม้จะช่วยเหลือออกมาได้สำเร็จแต่ทั้งสองก็เข้าไปมีส่วนพัวพันในการรบระหว่างกลุ่มชาตินิยมผู้ก่อตั้ง Columbia ที่มีเป้าหมายปกป้องเมืองลอยฟ้าให้กับชาวอเมริกันโดยกำเนิด กับกลุ่มกบฏ Vox Populi ("เสียงของประชาชน") ของชนชั้นแรงงาน ในช่วงนี้ Booker ก็ได้รู้ถึงความสามารถพิเศษของ Elizabeth ที่สามารถแหวกช่องว่างกาล-อวกาศ ได้ และได้พบว่าเธอเป็นศูนย์กลางของความลับของเมืองนี้
ผู้เล่นรับบทเป็นตัวละคร Booker ตลอดเกม และร่วมผจญภัยไปกับ Elizabeth ซึ่งควบคุมโดยคอมพิวเตอร์ ผู้เล่นสามารถผสมผสานการใช้อาวุธ อุปกรณ์ และพลังพิเศษที่ได้จาก vigor ("พลังงาน") ในการต่อสู้กับศัตรู ในลักษณะเดียวกันกับเกมก่อนๆ ในชุด BioShock นอกจากนี้ผู้เล่นยังสามารถใช้พลังพิเศษของ Elizabeth ช่วยในการต่อสู้ได้อีกด้วย ฉากในเกมนี้คือเมืองลอยฟ้า Columbia มีลักษณะเป็นพื้นที่เปิด ซึ่งต่างจากเมืองใต้น้ำใน Rupture จากภาคก่อนๆ ที่เป็นพื้นที่ปิด จึงมีความท้าทายในรูปแบบการเล่นที่แตกต่างออกไป รวมถึงส่วนประกอบสำคัญของฉากอย่างระบบราง Sky-Line ที่ให้ผู้เล่นห้อยโหนระหว่างพื้นที่ได้ เกมนี้มีเนื้อหาเสริมให้ดาวน์โหลดเป็นภารกิจที่มีเนื้อเรื่องชุด Burial at Sea ("ฝังไว้ในทะเล") ที่เชื่อมโยงเนื้อรองของ Infinite เข้ากับเกม BioShock สองภาคแรก
หลังเกม BioShock Infinite เปิดตัวที่งาน E3 2011 ก็ได้รับรางวัลในฐานะเกมใหม่ที่เพิ่งเปิดตัวกว่า 85 รางวัล ในจำนวนนี้รวมถึงรางวัลผลงานแสดงยอดเยี่ยมจาก Game Critics Awards และเมื่อวางจำหน่ายแล้วก็ได้รับคำวิจารณ์เชิงชื่นชมอย่างกว้างขวางโดยผู้วิจารณ์ส่วนใหญ่ชื่นชมเนื้อเรื่อง ฉาก และภาพที่สวยงาม แม้จะมีข้อถกเถียงวิพากษ์วิจารณ์ในประเด็นเกี่ยวกับความเชื่อทางการเมืองและศาสนา และภาพที่รุนแรงก็ตาม ใน 2 เดือนแรกหลังวางจำหน่าย BioShock Infinite ขายได้แล้วกว่า 3.7 ล้านชุด และจนถึงปัจจุบันก็ขายไปแล้วกว่า 4 ล้านชุด และยังได้รับรางวัลและถูกเสนอชื่อเข้ารับรางวัลประจำปีจากสถาบันต่างๆ ในจำนวนนี้รวมถึงรางวัลงานศิลป์ยอดเยี่ยมและเนื้อเรื่องยอดเยี่ยมจาก Inside Gaming awards และรางวัลเกมยิงยอดเยี่ยมจาก Spike VGX award และยังถูกกล่าวถึงบ่อยๆ ว่าเป็นเกมที่ดีที่สุดเกมหนึ่งในปี พ.ศ. 2556
ฉาก
ฉากหลังของ BioShock Infinite คือช่วงปี ค.ศ. 1912 ในเมือง Columbia ซึ่งเป็นเมืองสมมติ ลอยอยู่บนฟ้าได้ด้วย "การลอยแบบควอนตัม" ประกอบกับบอลลูนและเครื่องบิน ตั้งชื่อตามอีกชื่อหนึ่งของสหรัฐอเมริกา เมืองนี้แรกเริ่มถูกสร้างโดยทางการสหรัฐฯ เพื่อจัดงานเวิลด์แฟร์ลอยฟ้า แรกก่อตั้งเมื่อ ค.ศ. 1893 ได้รับเสียงชื่นชมอย่างมาก และถูกส่งให้เดินทางไปยังทวีปต่างๆ เพื่อเผยแพร่ความยิ่งใหญ่ของสหรัฐอเมริกา อย่างไรก็ดีเมื่อเวลาผ่านไปก็มีการเปิดเผยว่าจริงๆ แล้ว Columbia เป็นเรือรบประสิทธิภาพสูง และมีส่วนสำคัญในอุบัติเหตุระหว่างประเทศโดยเปิดฉากยิงใส่ประชาชนชาวจีนในช่วงเหตุการณ์กบฏนักมวย เมื่อค.ศ. 1901 จากนั้นจึงถูกปฏิเสธจากทางการสหรัฐฯ ทำให้ Columbia ถอนตัวออกจากสหรัฐฯ และซ่อนตัวหายไปในหมู่เมฆ จนไม่มีใครรู้ว่าอยู่ที่ใด
ช็อง อิน-จี
จองอินจี (, 28 ธันวาคม 1396 – 26 พฤศจิกายน 1478) นักปราชญ์ลัทธิขงจื๊อใหม่และขุนนางชาวเกาหลีในช่วงต้นยุค ราชวงศ์โชซ็อน โดยก้าวขึ้นเป็น ย็องอีจ็อง หรืออัครมหาเสนาบดีในรัชสมัย พระเจ้าเซโจ พระราชาลำดับที่ 7
อ้างอิง
1396 1478
ไบโอช็อก อินฟินิต
ฉาก
Columbia ปกครองโดยรัฐเทวาธิปไตยที่คล้ายคลึงแต่ไม่ใช่ศาสนาคริสต์ นับถือบูชาเหล่าบิดาผู้ก่อตั้งสหรัฐอเมริกา ดูภายนอกเหมือนเป็นเมืองในอุดมคติแต่มีความเลวร้ายซ่อนอยู่เบื้องหลัง มีการเหยียดเผ่าพันธุ์และทั่วไปในสังคม และเชื่อว่าคนผิวขาวนั้นสูงส่งกว่า ควรได้รับสิทธิพิเศษต่างจากคนอื่น ชาติพันธุ์อื่นที่อาศัยใน Columbia จะถูกกดขี่ อาจถูกนำไปเป็นทาสหรือคนรับใช้ มีการสนับสนุนการเหยียดผิวอย่างมาก จนถึงกับว่าผู้ที่สมรสข้ามชาติพันธุ์จะถูกประชาทัณฑ์ต่อหน้าสาธารณะ การกดขี่เช่นนี้ทำให้ชาติพันธุ์อื่นๆ มีจำนวนน้อย และต้องทำงานแรงงานโดยไม่มีโอกาสที่จะดึงตัวเองขึ้นมาได้
ในช่วงเวลาของเหตุการณ์ในเกมนั้น ความตึงเครียดทางการเหยียดเชื้อชาติสูงถึงจุดที่กำลังจะเกิดสงครามกลางเมืองระหว่างกลุ่มผู้ก่อตั้งที่มีอำนาจปกครอง กับกลุ่มผู้ต่อต้าน "Vox Populi" ซึ่งมีแนวคิดเป็นขั้วตรงข้ามอยู่รอมร่อ กลุ่มผู้ก่อตั้งคือผู้มีอำนาจทางการเมือง มีแนวคิดชาติพันธุ์นิยมสุดโต่ง มีอำนาจปกครอง Columbia พวกนี้พยายามรักษา Columbia ให้เป็นเมืองของชาวอเมริกันคนขาวแต่เพียงกลุ่มเดียว โดยไม่อนุญาตให้ชาวต่างชาติมีสิทธิ์ต่างๆ ส่วนเหล่า Vox Populi (ภาษาละติน "เสียงของประชาชน") คือกลุ่มของผู้ที่ต่อต้านแนวคิดชาติพันธุ์นิยมแบบสุดโต่งของ Columbia หลายๆ กลุ่ม มารวมกันเป็นกลุ่มเดียว พวกเขาต่อสู้เพื่อยึดอำนาจปกครองและคืนสิทธิ์ที่เสมอภาคให้กับชาว Columbia โดยไม่แบ่งแยกชาติพันธุ์และศาสนา อย่างไรก็ดีเมื่อต้องต่อสู้ต่อเนื่องยาวนานหลายปี ก็ทำให้กลุ่ม Vox Populi ต่อสู้ด้วยความเกลียดชังเป็นที่ตั้ง จนใช้วิธีการที่รุนแรงและโหดร้ายมากขึ้นเรื่อยๆ
รายชื่อตอนในยอดนักสืบจิ๋วโคนัน
รายชื่อตอนในยอดนักสืบจิ๋วโคนัน อาจหมายถึง
ไบโอช็อก อินฟินิต
ฉาก
เช่นเดียวกับในเกม BioShock และ BioShock 2 ผู้เล่นสามารถค้นหาเทปบันทึกเสียง (Voxophone) และเทปบันทึกภาพ (Kinetoscope) ชมได้ในระหว่างการเล่นเกม ซึ่งเนื้อหาในเทปเหล่านี้จะช่วยอธิบายเรื่องราวเบื้องหลังของ Columbia ที่มีรายละเอียดมากกว่าการเล่นเกมปกติ ทั้งนี้แม้เกมนี้จะดำเนินเรื่องก่อนเหตุการณ์ใน BioShock สองภาคแรก (BioShock เกิดในปี ค.ศ. 1960 และ BioShock 2 เกิดในปี ค.ศ. 1968) แต่ก็ยังไม่เป็นที่แน่ชัดว่าเรื่องราวใน Infinite เกิดในเส้นเวลาเดียวกันกับเกมทั้งสองภาคนี้หรือไม่
ตัวละคร
ผู้เล่นรับบทเป็น Booker DeWitt (Troy Baker) อดีตสมาชิกของสำนักงานนักสืบ Pinkerton มีบาดแผลทางใจจากความรู้สึกผิดต่อสิ่งที่ทำลงไปในการรบที่ Wounded Knee เมื่อมีหนี้สินจำนวนมากเขาจึงถูกจ้างวานให้เดินทางไปยัง Columbia เพื่อช่วยเหลือ Elizabeth (Courtnee Draper) หญิงสาวที่ถูกจองจำไว้ตั้งแต่เด็ก ซึ่งมีความสามารถพิเศษเปิดรอยแยกได้ เธอถูกจองจำไว้ภายใต้ความควบคุมของ Songbird หุ่นยนต์ยักษ์รูปนกที่เป็นทั้งเพื่อนและผู้คุมของเธอ และเมื่อ Elizabeth พยายามหนีก็รู้สึกเหมือนถูกหักหลัง
"พระบิดา" Zachary Hale Comstock (Kiff VandenHeuvel) ตัวร้ายหลักของเรื่อง เป็นผู้ก่อตั้ง Columbia และผู้นำเหล่าผู้ก่อตั้งที่มีอำนาจควบคุมเมืองนี้ ชาวเมือง Columbia เรียกเขาว่า The Prophet ("ศาสดาพยากรณ์") และนับถือเหมือนพระเจ้า Comstock คงอำนาจไว้ได้ผ่านลัทธิบูชาบุคคลที่ดัดแปลงมาจากคริสต์ศาสนาและเหล่าบิดาของสหรัฐอเมริกา เหล่าผู้ก่อตั้งถูกต่อต้านโดยกลุ่ม Vox Populi นำโดย Daisy Fitzroy (Kimberly Brooks) ซึ่งแรกเริ่มแล้วถูก "สร้าง" ขึ้นมาโดย Comstock เพื่อเป็นแพะให้กับความขัดแย้งทางสังคมที่เกิดขึ้น และนำไปสู่ความเป็นรัฐตำรวจของ Columbia โดย Fitzroy ยอมขึ้นเป็นผู้นำกลุ่ม เนื่องจากมีความเกลียดชังต่อการกระทำของเหล่าผู้ก่อตั้ง
Robert Lutece (Over Vaquer) และ Rosalind Lutece (Jennifer Hale) เป็นบุคคลลึกลับที่นำ Booker มายัง Columbia และปรากฏตัวขึ้นอีกหลายครั้งระหว่างการผจญภัยของเขา แม้ภายนอกจะดูเหมือนเป็นฝาแฝดแต่จริงๆ แล้ว ทั้งสองคือคนคนเดียวกันจากคนละโลกคู่ขนาน ที่สุดท้ายแล้วพบหนทางที่จะเดินทางผ่านมิติได้ โดย Rosalind เป็นคนที่อยู่เบื้องหลังเทคโนโลยีวิเศษที่ทำให้ Columbia ลอยอยู่บนฟ้าได้